**Projekt: Komplexný poradenský systém prevencie a ovplyvňovania sociálno-patologických javov v školskom prostredí.**

Výskumný ústav detskej psychológie a patopsychológie v  Bratislave začal dňa 19.3.2013 pod záštitou Ministerstva školstva Slovenskej republiky oficiálne realizovať národný projekt: **Komplexný poradenský systém prevencie a ovplyvňovania sociálno-patologických javov v školskom prostredí.**

Cieľovými skupinami projektu sú žiaci základných škôl so špeciálnymi výchovno-vzdelávacími potrebami, psychológovia, špeciálni pedagógovia, výchovní poradcovia pracujúci v základných školách a v zariadeniach výchovného poradenstva a prevencie, vybraní rodičia a zamestnanci verejnej a štátnej správy.

Prioritným zameraním národného projektu je zvýšenie zamestnateľnosti a efektívna príprava žiakov základných škôl so špeciálnymi výchovno-vzdelávacími potrebami (ďalej “ŠVVP”) pre trh práce.

**Hlavné ciele:**

* Zefektívniť systém výchovného poradenstva a prevencie (ďalej „VPaP“) – modernizovať pracovné podmienky, inovovať metodologické nástroje, metodiky, poradenské metódy, ďalším vzdelávaním zamestnancov systému VPaP s osobitným zreteľom na ich prácu so žiakmi so ŠVVP
* Digitalizovať prostredie a diagnostické nástroje využívané v systéme VPaP
* Inovovať, aktualizovať psychodiagnostické nástroje, metodiky, testy, inovovať poradenské metódy a sprístupniť ich pre všetkých zamestnancov systému VPaP
* Skvalitniť interdisciplinárnu spoluprácu v rámci systému VPaP
* Zefektívniť prípravu žiakov ZŠ so ŠVVP pre trh práce, uľahčiť ich sociálnu inklúziu, zvýšiť ich zamestnateľnosť
* **Cieľové skupiny**
* 1300 výchovných poradcov, učiteľov zo ZŠ
* 10000 žiakov základných škôl so ŠVVP *(s poruchami správania, s poruchami učenia, so zdravotným znevýhodnením, zo sociálne znevýhodneného prostredia)*
* 300 psychológov a 300 špeciálnych pedagógov zo systému VPaP
* 500 rodičov
* 14 zamestnancov verejnej správy a samosprávy
* 100-členná Expertná skupina *(zložená z vybraných psychológov, špeciálnych pedagógov a výchovných poradcov zo škôl a zariadení VPaP, expertov z VÚDPaP, vysokých škôl, orgánov štátnej správy a samosprávy)*

V rámci národného projektu a po jeho ukončení počítame so zvýšením efektivity poradenskej činnosti systému VPaP, ktorý je kľúčovým nástrojom sociálnej inklúzie žiakov so ŠVVP, vrátane ich optimálneho začlenenia sa do sveta práce.